**БҮХ ШАТНЫ ИТХ-ЫН** [**WWW.KHURAL.MN**](http://WWW.KHURAL.MN) **ЦАХИМ ХУУДАСНЫ ДЭД ЦАХИМ ХУУДСЫГ ХӨГЖҮҮЛЭХ УРАЛДААН-2017 он**

Улсын Их Хурлын Тамгын газар, НҮБ-ын Хөгжлийн хөтөлбөр хамтран Швейцарийн хөгжлийн агентлагийн санхүүжилтээр хэрэгжүүлж буй “Монгол Улсын төлөөллийн байгууллагыг бэхжүүлэх нь” төслийн хүрээнд бүтээгдсэн [www.khural.mn](http://www.khural.mn) нь нийт 366 дэд цахим хуудастай томоохон цахим хуудас юм.

[www.khural.mn](http://www.khural.mn) цахим хуудасны дэд цахим хуудасны тогтвортой байдлыг хангах, хөтлөлт, хөгжүүлэлтийг сайжруулах, стандартыг мөрдөж хэвшүүлэх, ИТХ-ын үйл ажиллагааны ил тод байдлыг хангах зорилгоор УРАЛДААН зарлаж байна.

**Хамрах хүрээ**: Аймаг, сум, дүүргийн ИТХ

**Үргэлжлэх хугацаа**: 2017 оны 11 сарын 27-ноос 12 сарын 08

**Шагналын сан**: Уралдаанд оролцогчдыг 1-3 хүртэлх байр эзлүүлнэ. Нэгдүгээр байр 1 сая төгрөг, хоёрдугаар байр 800 мянган төгрөг, гуравдугаар байр 500 мянган төгрөг байна. Байр тус бүр нь аймаг, сум, дүүрэг гэсэн ангилалтай байна.

**Уралдааны болзол, журам, шалгаруулалт:**

**Нэг. Уралдааны үе шат**

* 1. Уралдааны ерөнхий хугацаа хоёр долоо хоног байна. Уралдаанд оролцогчид өөрийн хөгжүүлж буй дэд цахим хуудасны хөгжүүлэлтийн талаарх мэдээллийг хавсралтын дагуу гарган 2017 оны 12 сарын 08-ны өдрийн 18:00 цагаас өмнө [huralmn@gmail.com](mailto:huralmn@gmail.com) хаягаар ирүүлнэ. Заасан хугацаанаас хожимдож ирүүлсэн тайланг хүлээн авахгүй.
  2. УИХ-ын Тамгын газар, Засгийн газрын Хэрэг эрхлэх газар, хараат бус судалгааны байгууллагын төлөөллөөс бүрдсэн Уралдаан шалгаруулах ажлын хэсэг 2017 оны 12 сарын 15-ны өдрийн дотор дүнг гаргаж [www.khural.mn](http://www.khural.mn) үндсэн цахим хуудаст нийтэлнэ. Ажлын хэсгийн сонгон шалгаруулалтын шийдвэр эцсийнх байх бөгөөд энэ талаар гомдол хүлээн авахгүй.

**Хоёр: Шалгаруулалт:**

* 1. Уралдаанд оролцогчдыг шалгаруулахдаа дараах нөхцөлийг харгалзана:
* Уралдаанаас өмнөх буюу суурь үзүүлэлт
* Уралдаант хугацаанд хийсэн ажил
* Шинэлэг санал, санаачлага гарган ажилласан байдал
* Нийтэлсэн мэдээ, мэдээллийн агуулга, найруулга, зорилго нь стандарт шаардлагад нийцсэн эсэх
* Бусад
  1. Уралдаант шалгаруулалтад хамгийн өндөр оноо авсан админыг шалгаруулж байр эзлүүлнэ:

|  |  |  |  |
| --- | --- | --- | --- |
|  | **I байр**  **/тус бүр 1 сая төгрөг/** | **II байр**  **/тус бүр 800 мянган төгрөг/** | **III байр**  **/тус бүр 500 мянган төгрөг/** |
| Аймаг | 3 админ | 3 админ | 3 админ |
| Сум | 10 админ | 10 админ | 10 админ |
| Дүүрэг | 1 админ | 1 админ | 1 админ |

**Гурав. Бусад:**

3.1. Шагнал нь ИТХ-ын Төрийн сангийн нэмэлт төсвийн данс руу шилжинэ, шагналын санхүүжилтэд санхүүгийн тайлан шаардахгүй. Цахим хуудсыг хөгжүүлж ажилласан ИТХ-ын ажлын албаны ажилтныг урамшуулна, хурлын бусад үйл ажиллагаанд зарцуулахгүй.

3.2. Санхүүжилтийн боломжоос хамааран уралдааныг дараагийн жил дахин зохион байгуулж болно.

-оОо-

***Хавсралт***

[**WWW.KHURAL.MN**](http://WWW.KHURAL.MN) **ЦАХИМ ХУУДАСНЫ ДЭД ЦАХИМ ХУУДСЫГ ХӨГЖҮҮЛЭХ УРАЛДААНД ОРОЛЦОГЧИЙН ТАЙЛАН**

Аймаг, сум, дүүргийн нэр:............................................................................

Админы овог, нэр, хүйс:...............................................................................

Админаар ажиллаж эхэлсэн огноо: ............................................................

Холбоо барих утас, имэйл хаяг:..................................................................

|  |  |  |  |  |
| --- | --- | --- | --- | --- |
| **№** | **Агуулга** | **Уралдаанаас өмнөх хөгжүүлэлт буюу суурь үзүүлэлт**  **/2017.11.26 хүртэлх хугацаанд/** | **Уралдааны явцад хийсэн сайжруулалт, хөгжүүлэлт**  **/2017.11.27-12.08-ны хооронд хийсэн ажил/** | **Тайлбар** |
|  | ИТХ-ын танилцуулга  *Энэ мэдээлэл орсон эсэхийг (+)(-) гэж тэмдэглэнэ.* |  |  |  |
|  | ИТХ-ын дарга, тэргүүлэгчид, төлөөлөгчдийн товч танилцуулга  *Хэдэн төлөөлөгчтэйгөөс хэдийн нь танилцуулга орсон тоог бичнэ* |  |  |  |
|  | Ажлын албаны дарга, ажилтнуудын танилцуулга  *Хэдэн ажилтантайгаас хэдийн нь танилцуулга орсон тоог бичнэ* |  |  |  |
|  | ИТХ-ын тогтоол шийдвэр  *2016 оны сонгуулиар байгуулагдсан ИТХ-аас хэдэн тогтоол шийдвэр батлагдан гарсан, үүнээс хэд нь нийтлэгдсэн тоог бичнэ* |  |  |  |
|  | ИТХ-аас гарсан шийдвэрийн хэрэгжилтийн талаарх мэдээ  *Энэ талаар мэдээлэл бэлтгэж оруулсан эсэх, тоо* |  |  |  |
|  | ИТХ-ын ажлын төлөвлөгөө  *Энэ мэдээлэл орсон эсэхийг (+)(-) гэж тэмдэглэнэ.* |  |  |  |
|  | Дэд цахим хуудсанд нийтлэгдсэн мэдээллийн тоо:  Үйл явдлын мэдээ  Ярилцлага  Хэлэлцүүлэг  Санал асуулга  *2016 оны сонгуулиар байгуулагдсан ИТХ-ын бүрэн эрхийн хугацаа эхэлснээс хойш оруулсан мэдээний тоог бичнэ* |  |  |  |
|  | ИТХ-ын сайн туршлагыг сурталчилсан нийтлэл  *Энэ талаар мэдээлэл бэлтгэж оруулсан эсэх, тоо* |  |  |  |
|  | Иргэдийн оролцоог хангахтай холбоотой зарлал, мэдээлэл  *Энэ талаар мэдээлэл бэлтгэж оруулсан эсэх, тоо*  */иргэний танхимд болох үйл ажиллагааны төлөвлөгөө нийтэд нээлттэй эсэх, энэ арга хэмжээнд иргэдийг урьсан гэх мэт/* |  |  |  |
|  | Аймгийн админ бол сумдын админуудад сургалт явуулсан эсэх  *Хэдэн сумтай, үүнээс хэдэн админд сургалт явуулсныг бичнэ* |  |  |  |
|  | Өөрийн санаачлагаар хийсэн бусад онцлог ажил  *Шинэ цэс, булан нээж ажиллуулсан, цахим хуудсыг сурталчилсан, facebook, twitter гэх мэт олон нийтийн бусад сүлжээтэй холбосон, иргэдээс ирүүлсэн санал хүсэлтэд шуурхай хариу өгч, эргэх холбоотой ажилласан гэх мэт* |  |  |  |